open-index/open-wikipedia-markdown huggingface dataset:
2019 m. Dakaro ralis

**2019 m. Dakaro ralis** – 41-as Dakaro ralis, kuris vyko 2019 m. sausio 7–17 d. Peru teritorijoje. Tai buvo pirmas kartas šio ralio istorijoje, kai lenktynės vyko tik vienoje šalyje. Tuo pačiu tai buvo paskutinis Dakaro ralis, vykęs Pietų Amerikoje – nuo 2020 m. lenktynės vyko Saudo Arabijoje. 

## Dalyvių skaičius

## Lietuviai Dakare

Lietuvai šiame ralyje atstovavo Antanas Juknevičius su Dariumi Vaičiuliu, Benediktas Vanagas su Sebastianu Rozwadowskiu ir Vaidotas Žala su Sauliumi Jurgelėnu. Motociklu startavo Balys Bardauskas ir Arūnas Gelažninkas.

A. Gelažninkas užėmė 24-ąją vietą ir pasiekė Lietuvos rekordą motociklų kategorijoje, o B. Vanago ekipažo 11 vieta tapo rekordu tarp automobilių ekipažų.

## Etapai
Lenktynes sudarys 10 etapų.

## Etapų rezultatai

### Motociklai

### Keturračiai

### Automobiliai

### UTV

### Sunkvežimiai

## Nuorodos
* Oficiali Dakaro ralio svetainė

## Šaltiniai
Bedugnis (Alytaus r., Raitininkų sen., Miežionių km.)

**Bedugnis** – ežeras Lietuvoje, Alytaus rajone, 13 km į vakarus nuo Merkinės, Miežionių miške, Lizdų kraštovaizdžio draustinyje. Ežero ilgis iš vakarų į rytus – 0,58 km, plotis – iki 0,12 km. Altitudė 77,9 m. Krantai aukšti, tik rytinis žemesnis. Iš šiaurės juosia Galvinio gūbrys. Į rytus plyti pievos, už 0,15 km telkšo Galvinio ežeras. Už 1 km į pietus įsikūręs Miežionių kaimas. Ežeras nenutekantis, priklauso Nemuno mažųjų intakų baseinui.

Ežeras 1997 m. paskelbtas Lietuvos gamtos paminklu.

## Šaltiniai
Dėlinukas

**Dėlinukas** – ežeras Lietuvoje, Alytaus rajone, 10 km į vakarus nuo Merkinės. Ežeras ovalo formos, ilgis iš vakarų į rytus – 0,19 km, plotis – iki 0,14 km. Altitudė 70,7 m.  Krantai aukštoki, tik vakarinis žemas. Aplinkui plyti pievos, kiek atokiau ežerą supa Netiesų miškas. Vakaruose išteka Geitupės upelis link Nemuno. Šalia ežero įsikūręs Druskininkų kaimas.

## Šaltiniai
Erika Drungytė

**Erika Drungytė** (g. 1971 m. sausio 27 d.) – Lietuvos poetė, vertėja, literatūros kritikė.

## Biografija

1996 m. baigė lituanistikos ir režisūros studijas Klaipėdos universitete. 1995–1996 m. Kaune dirbo mokytoja, 1995–1996 m. dirbo Lietuvos radijuje (vedė laidą „Literatūros akiračiai“). 1998 m. dėstė lietuvių literatūrą Latvijos universitete, 1996–2002 m. – Vytauto Didžiojo universitete. 2002 m. tapo humanitarinių mokslų daktare. 2003–2012 m. dirbo Kauno miesto savivaldybėje. Nuo 2016 m. – kultūrinio žurnalo „Nemunas“ vyriausioji redaktorė. Yra Lietuvos rašytojų ir Lietuvos žurnalistų sąjungų bei LATGA narė. 

## Kūryba
 
Erikos Drungytės eilėraščiuose ryški meilės, harmonijos, dvasingumo ilgesio tematika, pabrėžiama teksto ritmika, žodžių fonetiniai ir etimologiniai ryšiai. Vėlesnėje kūryboje išryškinta pilietinė laikysena. Drungytės poezijoje svarbiausia žodžių semantinių laukų sąveika ir kibirkščiavimas. Ši stilistika padeda atskleisti sąvokų (ženklų) genezę ir jų giluminius ryšius.

Parašė kelias dešimtis tekstų dainoms. Populiariausios – *Mano kraštas, Dukrai, Romansas dviems*.

## Bibliografija
;Eilėraščių rinkiniai
* *Tiksli žiema* (1998 )
* *Ramybės* (2003)
* *Rūkas ir vėjas* (2008)
* *Patria* (2015)
**Miestas ir kalnas* (2020)
;Vertimai
* L. Langa. *Vienišieji* (2008)
* *Pavasaris bus kaip visuomet*: šiuolaikinės latvių poezijos antologija (2012)
* Mara Zalytė. *Penki pirštai* (2016)

## Apdovanojimai
* Apdovanojimas už geriausią debiutą „Poezijos pavasaryje“ (1997 m.)
* Salomėjos Nėries prizas (2009 m.)
*Festivalio „Poezijos pavasaris“ premija už pasaulio poezijos vertimus į lietuvių kalbą (2010 m.)
* „Varpų“ literatūrinė premija (2015 m.)
*Elenos Mezginaitės premija (2016 m.)
* Antano Baranausko literatūrinė premija (2016 m.)
* Bernardo Brazdžionio literatūros premija (2017 m.)
*Mylimiausias dainų tekstų autorius (2017 m.)
*Gabrielės Petkevičaitės-Bitės atminimo medalis Tarnaukite Lietuvai (2020 m.)

## Šaltiniai
Dėliukas (Simno sen.)

**Dėliukas** – ežeras Lietuvoje, Alytaus rajone, 4 km į pietvakarius nuo Simno. Ežerėlis ovalo formos, ilgis iš pietryčių į šiaurės vakarus – 0,11 km, plotis – iki 0,07 km. Altitudė 130 m. Krantai žemi, vietomis pelkėti, apaugę medžiais ir krūmynais. Aplinkui plyti pievos ir dirbami laukai. Ežerą prateka Rūdynėlio upelis (Kriaušiaus intakas, Dovinės baseinas). Į šiaurę įsikūręs Kavalčiukų kaimas.

## Šaltiniai
Hitopadeša

**Hitopadeša** ( „tinkamas pamokymas“) – senovės indų pamokomų pasakėčių rinkinys, sukurtas sanskritu ~IX–XI amžiuje. Tradiciškai „Hitopadešos“ autoriumi laikomas panditas Narajana iš Bengalijos, nors kaip ir daugelio senųjų indiškų tekstų taip ir šio autorystė nėra aiški. Rinkinyje perpasakojama nemažai „Pančatantros“ istorijų.

Teksto kompozicija rėminė, kūrinį sudaro 4 pagrindiniai pasakojimai (į juos įterpta kitų pasakojimų). Skirtingose atmainose posmų skaičius svyruoja nuo 655 iki 749, į tekstą įveda malda dievams Ganešai ir Sarasvatei. Svarbiausios pasakojimų temos – draugystė (*mitralabha*), nesantarvė (*suhṛdbheda*), taika (*sandhi*) ir karas (*vigraha*). Pasakų moralas priklauso nuo aplinkybių ir paremtas protu, o ne universalia dorovine doktrina; jose gausu eiliuotų aforizmų.

„Hitopadeša“ yra vienas iš svarbesniųjų senųjų indų tekstų: jis išverstas į visas didžiąsias indų kalbas, taip pat į Pietryčių Azijos kalbas, persų, anglų, rusų, vokiečių, prancūzų, ispanų ir kt. 2018 m. išverstas lietuviškai. „Hitopadešą“ komentavo Mogolų imperatorius Akbaras. Pirmasis angliškai tekstą išvertė Čarlzas Vilkinsas. Seniausias žinomas „Hitopadešos“ rankraštis rastas Nepale ir datuojamas 1373 m.

## Šaltiniai

## Literatūra
* *Hitopadeša: išmintis mažiems ir dideliems*, iš anglų k. vertė Saulius Dagys. Vilnius: Ajurvedos akademija, 2018.
Panevėžio mokslo ir technologijų parkas

**Panevėžio mokslo ir technologijų parkas** (toliau PMTP) – viešoji įstaiga, įsikūrusi Panevėžyje, J. Žemgulio g. 46. PMTP įsteigtas remti žinioms imlaus verslo kūrimąsi ir plėtrą, kurti žinių pagrindu plėtojamą ekonomiką. Įstaiga gali atlikti technologinio verslo inkubatoriaus funkcijas – įmonėms palankiomis sąlygomis nuomoti patalpas ir teikti verslo valdymo, kitas (informacines, konsultavimo, kvalifikacijos kėlimo, buhalterinės apskaitos ir panašias) paslaugas. Parkui patikėta plėtoti aukštąsias technologijas ne tik Aukštaitijos sostinėje bet ir visame regione.

## Veiklos pradžia
 
PMTP įkurtas 2006 m. balandžio 6 d. Projekto dalininkai: Panevėžio miesto savivaldybė ir KTU Panevėžio institutas. Buvo rekonstruoti du pastato, esančio J. Žemgulio g. 46, korpusai, pastatytas jungiamasis korpusas. Pastate buvo įrengtos biuro patalpos, konferencijų salės, pasitarimų kambariai. Bendras PMTP patalpų plotas sudarė 2750 m². 1120 kv.m ploto korpuse įrengtos biurų bei verslo inkubatoriaus patalpos. Antrasis 1130 m² ploto korpusas pritaikytas technologinių įmonių veiklai. Abu korpusus jungė 500 m² patalpos konferencijoms, pasitarimams, mokymams organizuoti. Visame PMTP įrengtas kompiuterinis ir telefono tinklas. Numatyta, kad PMTP lengvatinėmis sąlygomis patalpas gali nuomotis apie 20 įmonių, buvo numatoma sukurti apie 60 darbo vietų.

## Kritika

Panevėžio miesto savivaldybės vertinimu, savo funkcijų PMTP per pirmuosius devynerius darbo metus tinkamai neatliko. Įkurtas kaip inkubatorius inovatyvioms įmonėms, PMTP tapo tiesiog patalpų nuomos administratoriumi, iškreipusiu nuomos rinką – komercinės patalpos buvo nuomojamos mažesne nei rinkos kaina. Tų funkcijų, kurių buvo tikimasi, PMTP neatliko visai.  Iš visų įmonės gaunamų pajamų daugiau nei 83 proc. sudarė gautos iš ilgalaikės nuomos. Pagal ilgalaikes sutartis čia patalpas buvo išsinuomoję 46 nuomininkai, iš jų 12 įsikūrę aštuonerius metus, o ilgiau nei trejus metus po MTP stogu gyveno 36 įmonės.

2017 m. pakeistas įstaigos vadovas – naujuoju direktoriumi paskirtas Dovydas Karosas, vienas jauniausių Panevėžio miesto savivaldybės įmonių vadovų.

## Šaltiniai

## Nuorodos

* Oficiali svetainė
* Panevėžio mokslo ir technologijų parkas: siekiame suburti aukštą technologinę ir pridėtinę vertę kuriančius verslus
Bedugnis (Alytaus r., Raitininkų sen., Jociūnų km.)

**Bedugnis** – ežeras Lietuvoje, Alytaus rajone, 5 km į pietus nuo Nemunaičio miestelio, Noškūnų miške. Ežero ilgis iš pietvakarių į šiaurės rytus – 0,17 km, plotis – iki 0,07 km. Altitudė 89,6 m. Pietinis krantas aukštas, kiti – žemesni, šiaurinis krantas užpelkėjęs. Į pietvakarius beveik už kilometro yra buvęs Jociūnų kaimas. Ežeras nenutekantis, priklauso Nemuno mažųjų intakų baseinui.

## Šaltiniai
2004 m. A lyga

**2004 m. NFKA A lyga** – 86-asis Lietuvos futbolo čempionatas, vykęs 2004 m. balandį–lapkritį. Tai buvo 4-asis A lygos sezonas ir 16-asis Lietuvos futbolo čempionatas nuo 1990 m. Pirmenybes rengė NFKA.

## Komandos

Dalyvavo 8 komandos iš 7 miestų – Kauno (1), Klaipėdos (1), Marijampolės (1), Panevėžio (1), Šilutės (1), Vilniaus (3). Atsižvelgiant į 2003 m. rezultatus, 2004 m. lygoje nebeliko „Sakalo“, kuris liko paskutinėje vietoje ir prarado vietą elito divizione. Į A lygą iš I lygos pateko „Šilutė“.

## Rezultatai

Iš viso lygoje dalyvavo 8 komandos, kurios tarpusavyje žaidė keturių ratų sistema (po 28 rungtynes). Čempionai įgijo teisę varžytis UEA čempionų lygos atrankos ciklo varžybose, 2-ąją vietą užėmusi komanda ir Lietuvos taurės finalininkas „Atlantas“ (užėmęs 3 vietą) varžėsi UEFA taurės turnyro atrankos varžybose nuo I etapo. 4-ąją ir 5-ąją vietą užėmusios komandos dalyvavo Intertoto taurės turnyre nuo I etapo.

### Galutinė lentelė

|}

### Rungtynės

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* Lithuania 2004 A lyga (Almis.sritis.lt)
* NFKA AL Lyga 2004 (Almis.sritis.lt)
* NKFA A Lyga 2004 (Foot.dk)
* Lithuania 2001-2010 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2004 (Rsssf.com)
2005 m. A lyga

**2005 m. NFKA A lyga** – 87-asis Lietuvos futbolo čempionatas, vykęs 2005 m. balandį–lapkritį. Tai buvo 5-asis A lygos sezonas ir 17-asis Lietuvos futbolo čempionatas nuo 1990 m.

## Komandos

Dalyvavo 10 komandų iš 8 miestų – Kauno (1), Kėdainių (1), Klaipėdos (1), Marijampolės (1), Panevėžio (1), Šiaulių (1), Šilutės (1), Vilniaus (3). Nė viena komanda 2004 m. A lygos komanda nebuvo pažeminta į žemesnę lygą, kadangi A lygos dalyvių skaičius buvo išplėstas nuo 8 iki 10. Atsižvelgiant į 2004 m. rezultatus, 2005 m. A lygoje dalyvavo iš I lygos perkelti 2 klubai – „Šiauliai“ ir „Nevėžis“.

## Rezultatai

Komandos tarpusavyje žaidė keturių ratų sistema (po 36 rungtynes). Šalies čempionai įgijo teisę varžytis UEFA čempionų lygos atrankos ciklo varžybose. Antrą vietą ir trečią vietas užėmusios komandos varžėsi UEFA taurės turnyro atrankos varžybose nuo I etapo. Ketvirtą vietą užėmusi komanda dalyvavo Intertoto taurės varžybose nuo I etapo.

### Galutinė lentelė

|}

### Rungtynės

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* Lithuania 2005 A lyga (Almis.sritis.lt)
* NFKA A Lyga 2005
* NKFA A Lyga 2005 (Foot.dk)
* Lithuania 2001-2010 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2005 (Rsssf.com)
Simonas Petrulis

**Simonas Petrulis** (g. 1978 m. liepos 25 d. Kaune) – verslininkas, *„[[Marijampolės laisvoji ekonominė zona|Marijampolės laisvosios ekonominės zonos]] valdymo bendrovės“* generalinis direktorius. Vadovauja tarptautinių (tiesioginių užsienio investicijų) projektų valdymo komandoms.

## Išsilavinimas
1992-1996 m. mokėsi ir užbaigė Kauno jėzuitų gimnaziją.

1996-2000 m. studijavo Kauno technologijos universitete, įgijo Telekomunikacijos ir elektronikos bei Ekonomikos ir verslo administravimo bakalauro laipsnius.

2000-2002 m.  studijas tęsė Kauno technologijos universitete ir apsigynė tarptautinio marketingo ir verslo administravimo magistro laipsnius. 

Nuo 2002 m. RAFES studentų organizacijos narys, vienas iš Kauno technologijos universiteto Karjeros dienų įkūrėjų. 

Baigė elektroninės komercijos ir tarptautinių pardavimų studijas Mikkeli taikomųjų mokslų universitete Suomijoje.

## Karjera

2000-2003 m. dirbo Švedijos telekomunikacijų grupės *„TeliaSonera"* tarptautinių projektų vadybininku GSM mobiliojo ryšio sektoriuje ir buvo atsakingas už naujų produktų įvedimą į Lietuvos rinką.

2003-2005 m. tapęs *„ETA Medium"* generaliniu direktoriumi teikė pardavimų konsultacijas, ieškojo pardavimo metodų Lietuvos B2B rinkoje.

Nuo 2004 m. yra Rotary klubo *„Dipolis"* čarterinis prezidentas ir žmogiškųjų išteklių vadovas. 

2004-2012 m. dirbo įmonės *„Sekasoft"* pardavimų direktoriumi.

2005-2011 m. Lietuvos Rotary komiteto užsienio reikalų vadovas ir valdybos narys.

2012-2013 m. Prisijungė prie ISM Vadybos ir ekonomikos universiteto veiklos ir dirbo ties verslo partneryste su rytų šalimis, ypač Baltarusija ir Karaliaučiaus sritimi, kūrė vadovų studijų programą ir skatino tarptautinių verslo partnerių tinklo plėtrą.

2013 m. pradėjo vadovauti tarptautiniam 3P investiciniam projektui ir UAB *„[[Marijampolės laisvoji ekonominė zona|Marijampolės laisvosios ekonominės zonos]] valdymo bendrovei“* kaip jos generalinis direktorius. Dirbdamas Marijampolės LEZ Simonas Petrulis įgyvendino bendrovės valdybos nustatytus tikslus – 2016 m. buvo pasirašyta 100 mln. eurų vertės investicijų sutartis.

2014-2015 m.  buvo išrinktas Baltijos agroverslo instituto prezidentu.

2018 m. išrinktas Lietuvos laisvųjų ekonominių zonų asociacijos prezidentu.

## Kita

2010 m. gavo Rotary International Paul Harris stipendijos apdovanojimą už nacionalinių ir tarptautinių projektų plėtrą. Nacionalinio Rotary komiteto valdybos narys ir užsienio reikalų koordinatorius LT-DK apygardoje 1460.

2015 m. gavo tarptautinį Rotary apdovanojimą LT-DK apygardoje.

Pirmasis Lietuvos jėzuitų alumnų federacijos (LJAF) čarterinis Prezidentas ir iniciatorius.

## Šaltiniai
2003 m. Allsvenskan

**[[2003]] m. [[Allsvenskan]]** – 2003 m. Švedijos aukščiausiosios futbolo lygos sezonas. Prasidėjo 2003 m. balandžio 5 d., baigėsi 2003 m. spalio 26 d. Dalyvavo 14 komandų.

## Turnyrinė lentelė
*  Djurgårdens IF tapo šalies čempionais.

## Pereinamosios rungtynės
----

----
----

; Bendras dviejų rungtynių rezultatas buvo lygus (2–2). GIF Sundsvall išsaugojo vietą Allsvenskan svečiuose pelnyto įvarčio dėka.
----

## Taip pat skaitykite
* 2003 m. Superettan
* 2003 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2003 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
Justinas Marazas

**Justinas Marazas** (g. 2000 m. vasario 23 d.) – Lietuvos futbolininkas, žaidžiantis saugo pozicijoje.

## Karjera
Debiutas profesionaliame futbole įvyko 2017 m., kai sužaidė pirmas rungtynes A lyga pirmenybėse. 2017 m. dažniausiai žaisdavo Trakai B ekipoje, kuri dalyvavo Pirmos lygos pirmenybėse. Tais metais atstovavo pagrindinę komandą 14 kartų stipriausioje šalies lygoje ir A lygoje pasižymėjo vienu įvarčiu. 

2018 m. įsitvirtino pagrindinėje FK Trakai sudėtyje. per sezoną A lygoje sužaidė 30 rungtynių ir pelnė septynis įvarčius.

2019 m. pradžioje pranešta, kad FK Riteriai (buvę FK Trakai) paskolino žaidėją Wisła Płock SSA, kuri žaidė lenkų Ekstraklasa pirmenybėse. Elitiniame lenkijos divizione Justinas sužaidė šešerias rungtynes. 

2019 m. vasarą pranešta, kad žaidėjas grįžta į riterių ekipą. 2019 m. sezone už riterius sužaidė 11 rungtynių.

2021 m. pirmą sezono dalį praleido dėl traumos. O pirmąsias A lygos rungtynes sužaidė 2021 m. gegužės 14 d. prieš DFK Dainava. 2021 m. sezone rungtyniavo septyneriose rungtynėse. Paskutines rungtynes sužaidė 2021 m. lapkričio 5 d. prieš „Panevėžį“.

2022 m. birželio 15 d. pranešta, kad žaidėjas palieka „Riteriai“ klubą.

## Statistika
; A lygos statistika

Spalvų reikšmės: 
: Ekipa žaidė A lygoje;

## Žaidimas rinktinėje
Kviečiamas į jaunimo rinktines. Žaidė už U-19. U-21 rinktinei šiuo metu atstovaujantis žaidėjas.

## Pasiekimai

*2018 m. Geriausias jaunasis Lietuvoje žaidžiantis futbolininkas

## Šaltiniai

## Nuorodos
* alyga.lt
* lietuvosfutbolas.lt
* Globalsportsarchive
Michailas Prišvinas

**Michailas Prišvinas** (*Михаил Михайлович Пришвин*, 1873 m. vasario 4 d. – 1954 m. sausio 16 d.) – rusų rašytojas, publicistas, etnografas, gamtininkas mėgėjas.

## Biografija
Gimė kaime dab. Lipecko srities teritorijoje. Jo tėvas buvo žirgininkas, anksti mirė. 1883 m. Michailas Prišvinas įstojo į Jelco berniukų gimnaziją, bet buvo išmestas kai susiginčijo su gimnazijoje geografiją dėsčiusiu žymiu religijos filosofu Vasilijumi Rozanovu. Baigė gimnaziją Jelabugoje. Vėliau studijavo Rygos politechnikume, įsitraukė į jaunimo markisistinį būrelį, dėl to 1897 m. areštuotas. 1902 m. Lipecko universitete baigė agronomijos studijas ir pradėjo dirbti agronomu įvairiose Rusijos žemietijose, parašė keletą veikalų apie žemės ūkį. Nuo 1905 m. įvairiuose laikraščiuose dirbo korespondentu. Michailas Prišvinas 1907 m. išsiruošė į kelionę po šiaurės Rusiją: lankėsi Karelijoje, Archangelske, Kolos pusiasalyje, Solovkų salose, Kanino pusiasalyje, buvo užsukęs į Norvegiją. Aprašinėjo tų kraštų gamtą, papročius, rinko tautosaką, etnografiją. 1908 m. lankėsi Pavolgyje, vėliau – Kazachstane, Kryme. Pirmojo pasaulinio karo metais Michailas Prišvinas dirbo karo korespondentu, vėliau rašė eserų laikraščiui, pasmerkė Spalio revoliuciją, dėl to jam buvo skirtas namų areštas.

Nuo 1925 m. pradėjo rašyti kūrinius vaikams. Vėliau vėl tęsė kraštotyros veiklą, keliavo po Tolimuosius Rytus, šiaurines sritis. 1934 m. išrinktas į TSRS rašytojų sąjungos tarybą.

## Kūryba
Michailas Prišvinas savo kūryboje daugiausia dėmesio skiria gamtojautai, gamtos aprašymams, žmogaus ir gamtos santykiui. Aprašė aplankytų kraštų gyventojų buitį. Jo kūriniuose taip pat svarbią vietą užima filosofiniai ir doroviniai žmogaus ieškojimai. Rašytojo kūrybai būdingas realistinis stilius, tikrovės ir pasakos elementų derinimas, vaizdinga kalba.

Nuo 1905 m. iki pat mirties Michailas Prišvinas rašė dienoraščius (išleisti 15 tomų 1991–2017 m.), kuriuose gausu tiek kasdienių gamtos, žmonių stebėjimų, tiek filosofinių, politinių svarstymų.

## Bibliografija
Svarbiausieji veikalai:
* Neišbaidytų paukščių krašte (* В краю непуганых птиц*, 1907 m.)
* Paskui stebuklingąjį kepalėlį (За волшебным колобком, 1908 m.)
* Juodaveidis arabas (*Чёрный араб*, 1910 m.)
* Berendėjaus šaltiniai (Родники Берендея, 1925–1926 m., papildomas leidimas pavadinimu Gamtos kalendorius / *Календарь природы*, 1935 m.),
* Gervių tėvynė (*Журавлиная родина*, 1929 m.)
* Ženšenis (*Женьшень*, 1933 m.)
* Nuogas pavasaris (*Неодетая весна*, 1940 m.)
* Kaščėjaus grandinė (*Кащеева цепь*, autobiografinis romanas, parašytas 1925–1954 m., išleistas 1960 m.)
* Facelija (*Фацелия*, prozinė poema, 1940 m.),
* Atodrėkis miške (*Лесная капель*, lyrinių miniatiūrų ciklas, 1940 m.),
* Apsakymai apie Leningrado vaikus (*Рассказы о ленинградских детях', 1943 m.)
* Mūsų laikų apysaka (*Повесть нашего времени *, 1945 m., visas išleistas 1957 m.)
* Žemės akys (*Глаза земли'', 1957 m.)

Lietuviškai išleisti M. Prišvino apsakymų rinkiniai „Žmogaus pavasaris“ (1950 m.), „Aukso pieva“ (1951 m.), pasaka „Saulės lobynas“ (1964 m.), apysakos „Zėjos pakrantėje“ (1951 m.), „Pilkoji pelėda“ (1971 m.).

## Šaltiniai
Sergejus Bilida

**Sergejus Bilida** (1918 m. lapkričio 15 d. Kaune – 1996 m. vasario 29 d. Vilniuje) – Lietuvos baleto artistas.

## Biografija
1936 m. įstojo į A. Fiodorovos baleto studiją. Nuo 1938 m. pradėjo dalyvauti baleto spektakliuose. Karo metu 1942–1944 m. šoko Vilniaus miesto teatre, buvo trupės solistas. Iki 1966 m. Lietuvos operos ir baleto teatro artistas.

Žmona Elena Bilidienė (1919–2017) habilituota chemijos mokslų daktarė, docentė, ilgus metus dėsčiusi Vilniaus pedagoginiame universitete.

## Svarbiausi vaidmenys
* Niuralis – Borisas Asafjevas. Bachčisarajaus fontanas, 1950 m.
* Francas – Leo Delibas. Kopelija, 1954 m.
* Vytas – Julius Juzeliūnas. Ant marių kranto, 1954 m.
* Mėlynasis paukštis – Piotras Čaikovskis. Miegančioji gražuolė, 1955 m.
* Dundys – Juozas Indra. Audronė, 1957 m.
* Ąžuolas/Gintaras – Eduardas Balsys. Eglė žalčių karalienė, 1960 m.

## Įvertinimas
* 1965 m. LTSR nusipelnęs artistas.

## Literatūra
* Aliodija Ruzgaitė. Lietuviško baleto kelias. Vilnius, 1964 m.;
* Vytautas Grivickas. Baleto menas. Vilnius, 2001 m.;
* Jonas Vytautas Bruveris. Lietuvos nacionalinis operos ir baleto teatras. Vilnius, 2006 m.;
* Helmutas Šabasevičius. Trumpa Lietuvos baleto istorija. Vilnius, 2010 m.
Visa pasaulio meilė

**Visa pasaulio meilė** () – 2010 m. Italijoje sukurta romantinė komedija apie keturių jaunų žmonių kelionę po Europą.

## Pagrindiniai aktoriai
: *Aktorius – vaidmuo*
* Nicolas Vaporidis – Mateo
* Ana Caterina Morariu – Ana
* Alessandro Roja – Rubenas
* Myriam Catania – Valentija
* Alessandro Mannarino – Roko
* Sara Tommasi – Elena
* Isabelle Adriani – Mišelė
* Daniela Giordano – Elizabet
* Monica Scattini – Silvija
* Enrico Montesano – Tomazo
2006 m. A lyga

**2006 m. NFKA A lyga** – 88-asis Lietuvos futbolo čempionatas, vykęs 2006 m. balandį–lapkritį. Tai buvo 6-asis A lygos sezonas ir 18-asis Lietuvos futbolo čempionatas nuo 1990 m.

## Komandos

2006 m. A lygos čempionate dalyvių skaičius liko nepakitęs, liko visi 2005 m. žaidę klubai. Iš viso pirmenybėse dalyvavo 10 komandų iš 8 miestų – Kauno (1), Kėdainių (1), Klaipėdos (1), Marijampolės (1), Panevėžio (1), Šiaulių (1), Šilutės (1), Vilniaus (3). 

## Rezultatai

Tarpusavyje komandos žaidė keturių ratų sistema (po 36 rungtynes). Čempionai FBK Kaunas įgijo teisę varžytis UEFA čempionų lygos atrankos ciklo varžybose. Antrąją vietą („Ekranas“) ir penktąją vietą („Sūduva“, LFF taurės laimėtoja) užėmusios komandos varžėsi UEFA taurės turnyro atrankos varžybose nuo I etapo. Trečiąją vietą užėmusi „Vėtra“ dalyvavo Intertoto taurės varžybose nuo I etapo. „Nevėžis“ iškrito iš lygos, o „Šilutė“ žaidė pereinamąsias rungtynes.

### Galutinė lentelė

|}

### Rungtynės

### Prizininkai

### Snaiperiai

Rezultatyviausi žaidėjai:

## Pereinamosios rungtynės

| ↑ **[[Interas Visaginas|Visagino „Interas“]]** ↑ || ↓ Šilutės FK ↓ || 1-1 || 1-1 (baud. 4-3)
|}
* https://int.soccerway.com/national/lithuania/play-offs-12/2006/

## Šaltiniai

## Nuorodos
* 
* 
* Lithuania 2006 A lyga (Almis.sritis.lt)
* NFKA A Lyga 2006 (Almis.sritis.lt)
* NKFA A Lyga 2006 (Foot.dk)
* Lithuania 2001-2010 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2006 (Rsssf.com)
2007 m. A lyga

**2007 m. NFKA A lyga** – 89-asis Lietuvos futbolo čempionatas, vykęs 2007 m. balandį–lapkritį. Tai buvo 7-asis A lygos sezonas ir 19-asis Lietuvos futbolo čempionatas nuo 1990 m.

## Komandos

Dalyvavo 10 komandų iš 8 miestų – Kauno (1), Klaipėdos (1), Marijampolės (1), Panevėžio (1), Šiaulių (1), Šilutės (1), Vilniaus (3), Visagino (1). Po 2006 m. sezono į I lygą iškrito „Nevėžis“ (paskutinė vieta 2006 m. A lygoje), juos pakeitė I lygoje žaidusi „Intero“ komanda. „Šilutė“ išsaugojo vietą elito divizione, kadangi „Alytis“ nesugebėjo licencijuotis ir dalyvauti A lygoje.

## Rezultatai

Komandos tarpusavyje žaidė keturių ratų sistema (po 36 rungtynes). Čempionai gavo teisę varžytis Čempionų lygos atrankos ciklo varžybose. Antrą vietą ir penktą vietas („Vėtra“, LFF taurės laimėtoja)  užėmusios komandos, varžėsi UEFA taurės turnyro atrankos varžybose nuo pirmojo etapo. Trečią vietą užėmusi komanda dalyvavo Intertoto taurės varžybose nuo pirmojo etapo. „Interas“ pasiekė Lietuvos čempionatų antirekordą pagal įmuštų ir praleistų įvarčių skirtumą (-138).

### Galutinė lentelė

|}

### Rungtynės

### Prizininkai

### Snaiperiai

Rezultatyviausi žaidėjai:

## [[Dublerių lyga]]

Nuo 2007 m. A lygos dublerių komandos, iki tol žaidusios I ir II lygose, suburtos į atskirą Dublerių lygą. Šios lygos čempionais tapo Vilniaus „Žalgirio“ klubo dublerių komanda.

|}
* 
* 2007 m. LFF dublerių lyga (Futbolinis.lt)
* Lithuania 2007 A Farm Lyga

## Šaltiniai

## Nuorodos
* 
* 
* Lithuania 2007 A lyga (Almis.sritis.lt)
* A Lyga 2007 (Almis.sritis.lt)
* NKFA A Lyga 2007 (Foot.dk)
* Lithuania 2001-2010 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2007 (Rsssf.com)
2008 m. A lyga

**2008 m. NFKA A lyga** – 90-asis Lietuvos futbolo čempionatas, vykęs 2008 m. kovą–lapkritį. Tai buvo 8-asis A lygos sezonas ir 20-asis Lietuvos futbolo čempionatas nuo 1990 m.

## Komandos

Dalyvavo 8 komandos iš 7 miestų – Kauno (1), Klaipėdos (1), Marijampolės (1), Panevėžio (1), Šiaulių (1), Šilutės (1), Vilniaus (2). Po 2007 m. sezono iš aukščiausiosios lygos iškrito „Interas“, o „Vilnius“ negavo A lygos licencijos. Iš I lygos nebuvo perkeltas nė vienas klubas.

## Rezultatai

Komandos tarpusavyje žaidė keturių ratų sistema (po 28 rungtynes). Čempionai įgijo teisę varžytis UEFA čempionų lygos atrankos ciklo varžybose. Antrą vietą ir trečią vietas užėmusios komandos varžėsi UEFA taurės turnyro atrankos varžybose. Į UEFA taurės turnyrą pateko ir LFF taurės savininkė „Sūduva“.

### Galutinė lentelė

|}

### Rungtynės

### Prizininkai

### Snaiperiai

Rezultatyviausi žaidėjai:

## [[Dublerių lyga]]

|}
* 2008 m. LFF dublerių lyga (Futbolinis.lt)
* Lithuania 2008 A Farm Lyga

## Šaltiniai

## Nuorodos
* 
* 
* Lithuania 2008 A lyga (Almis.sritis.lt)
* A Lyga 2008 (Almis.sritis.lt)
* NKFA A Lyga 2008 (Foot.dk)
* Lithuania 2001-2010 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2008 (Rsssf.com)
Anžela (filmas)

**Anžela** () – 1978 m. sukurtas filmas, mito apie karalių Edipą interpretacija.

## Pagrindiniai aktoriai
: *Aktorius – vaidmuo*
* Sophia Loren – Anžela
* Steve Railsback – Žanas
* John Houston – Hoganas
* John Vernon – Benas
* Michelle Rossignol – Koko
* Yvon Dufour
* Jean Lapointe

## Turinys

Grįžęs iš Korėjos karo, Benas sužino, kad jo sužadėtinė Anžela susilaukė sūnaus. Abejodamas, ar vaiko tėvas tikrai yra jis, Benas sutaria su vietiniu mafijos vadeiva Hoganu, jog šis padės atsikratyti vaiku. Kuomet vaikas pagrobiamas, Anžela kreipiasi į policiją bei praneša apie jai žinomą kontrabandos kelią uoste. Po susišaudymo Benas suimamas ir nuteisiamas kelėti iki gyvos galvos.

Praeina 20 metų. Anžela dirba populiaraus restorano administratore ir yra nuolat apsupta jos dėmesio siekiančių vyrų. Netikėta pažintis su gerokai jaunesniu vaikinu apsuka Anželai galva, jiedu pradeda susitikinėti, tačiau tuo metu pasirodo anksčiau laiko iš kalėjimo paleistas Benas. Kankinamas pavydo, jis pradeda persekioti Anželą ir jos meilužį, niekam neįtariant, kad jaunuolis iš tiesų yra Anželos ir jo paties sūnus…
Fudziko Nakaja

**Fudziko Nakaja** (, 1933 m. Saporo) – Japonijos menininkė, dirbanti skulptūros iš dirbtinio rūko žanre.

## Biografija
Fudziko gimė 1933 m. Saporo mieste. Jos tėvas Jukichiro Nakaja (1900 – 1962) buvo fizikas ir mokslininkas, dirbęs glaciologijos srityje.
Ji mokėsi mokykloje Tokijuje ir baigė Japonijos moterų universiteto aukštąją mokyklą. Po mokyklos baigimo ji išvyko į JAV, kur studijavo Šiaurės – Vakarų universitete. 1957 m. ji baigė universitetą ir įgijo menų bakalauro laipsnį. Po šių studijų baigimo ji išvyko studijuoti tapybą Paryžiuje ir Madride. Ten Fudziko mokėsi iki 1959 m., 1960 m. grįžo į tėvynę.
Prancūzijoje ji susipažino su inžinieriumi Billu Kliuveriu. 1962 m. Fudziko tapo jo komandos E.A.T. (en. Experiments in Art and Technology – liet. Eksperimentas mene ir technologijose) nare. 
1979 m. pasaulinėje parodoje „Expo“, kuri vyko Osakoje, Japonijoje kompanija „Pepsi“ parengė paviljoną, kurio apipavidalinimas buvo pilnai patikėtas E.A.T. Viena iš programos žvaigždžių tapo futuristines figūras iš rūko sukūrusi jaunoji japonė Fudziko Nakaja.
Nuo tų laikų instaliacijos ir skulptūros iš rūko tapo pagrindine jos kūrybos tema. Fudziko Nakaja sukuria skaidrų vandens rūką. Jo lašai susiformuoja dėl didelio spaudimo, po kuriuo skystis yra varomas per specialius antgalius su purkštukais, kurių skersmuo yra milimetro dalelės. Šį metodą sukūrė pati menininkė, dalyvaujant Kalifornijos fizikui Tomasui Mi . 
2017 m. menininkė buvo apdovanota Prancūzijos menų ir literatūros ordinu .

## Išnašos
Assassin's Creed Odyssey

**Assassin's Creed Odyssey** – 2018 m. spalio 5 d. išleista 11-ta „Assassin's Creed“ serijos dalis. Tai nuotykių ir veiksmo vaidmenų kompiuterinis žaidimas, sukurtas studijos „Ubisoft Quebec“. 

Žaidimas sukurtas pagal trečiojo asmens valdymo perspektyvą. Žaidime atkurti Peloponeso karo laikai (431–404 m. pr. m. e.). Žaidėjas gali valdyti vyrą arba moterį ir kovoti už savo šeimą.

Šioje dalyje naudojama daugiau vaidmenų žaidimo elementų, nei ankstesnėse serijos dalyse. Žaidime yra galimybė valdyti dialogus, atlikti papildomas misijas ir sulaukti skirtingų žaidimo pabaigų. Žaidėjas gali pasirinkti veikėjo lytį – galima valdyti Alexios arba Kassandra. Žaidime taip pat naudojama reputacijos sistema, kai žaidėjui vykdant žudymus ar vagystes, jį pradeda persekioti kiti žudikai.

Žaidime atkurti tokie tų laikų veikėjai kaip Darijus I, Herodotas, Sofoklis, Periklis, Aspasija, Platonas, Hipokratas ir Euripidas.

## Šaltiniai

## Nuorodos
* Oficiali svetainė
Neapolis po šydu

**Neapolis po šydu** () – 2017 m. sukurtas filmas, kurio režisierius Ferzan Özpetek.

## Siužetas

Vieniša policijos medikė Adriana savo tetos namuose vykstančiame pagoniškų motyvų susibūrime susipažįsta su gerokai jaunesniu vaikinu Andrėja. Jiedu kartu praleidžia naktį ir sutaria susitikti tos pačios dienos vakarą, tačiau vaikinas pasimatyme nepasirodo. Andrėja susitaiko su mintimi, kad vaikinui tai buvo vienkartinis nuotykis. Kitą dieną jai tenka dalyvauti skrodime neatpažinto vyro, kuris buvo nužudytas ir jam išdurtos akys, kūno. Iš tatuiruotės Adriana atpažįsta, jog tai Andrėja ir apie tai papasakoja kriminalistams. Ji pati taip pat bando aiškintis nusikaltimo aplinkybes ir netrukus mieste pamato vaikiną, itin panašų į Andrėją. Pradžioje Adriana netgi galvoja, kad tai iš tiesų jis, tačiau paaiškėja, jog jaunuolis – Andrėjos broils Luka. Dabar jau dviese jie bando išsiaiškinti, kas įvykdė nusikaltimą ir ar tai nesusiję su pagoniškomis apeigomis, kuriose ji pati dalyvavo…

## Pagrindiniai aktoriai
: *Aktorius – vaidmuo*

* Giovanna Mezzogiorno – Adriana
* Alessandro Borghi – Andrėja / Luka
* Anna Bonaiuto – Adelė
* Peppe Barra – Paskualis
* Biagio Forestieri – Antonio
* Luisa Ranieri – Katena
* Maria Pia Calzone – Rozarija
* Lina Sastri
* Isabella Ferrari
* Loredana Cannata

## Pagrindiniai apdovanojimai
* David di Donatello – geriausia kinematografija; geriausia scenografija
* David di Donatello nominacijos – geriausias režisierius (F. Ozpetek); geriausi kostiumai; geriausias antrojo plano aktorius (P. Barra); geriausia antrojo plano aktorė (A. Bonaiuto); geriausia aktorė (G. Mezzogiorno); geriausias aktorius (A. Borghi), geriausia muzika; geriausias garsas; geriausias grimas
* Nastro d’Argento – geriausia kinematografija
* Nastro d’Argento nominacijos – geriausias režisierius (F. Ozpetek); geriausi prodiuseriai; geriausi kostiumai; geriausias garsas; geriausias antrojo plano aktorius (P. Barra); geriausia aktorė (G. Mezzogiorno); geriausia muzika
* Maskvos kino festivalis – geriausia aktorė (G. Mezzogiorno)
* Maskvos kino festivalis (nominacija) – geriausias režisierius (F. Ozpetek)

## Šaltiniai
Mariano Jerónimo Barreto

**Marijanas Žeronimas Baretas** (g. 1957 m. sausio 18 d. Goa) – Portugalijos futbolo specialistas, futbolo treneris. Nuo 2016 m. vadovavo FC Stumbras.

## Biografija

Gimė Ribandare, Goa, Indijoje. Dėl traumos anksti baigė futbolininko karjerą.

Dirbavosi Rusijoje, Portugalijoje, Angoloje, Kipre, Saudo Arabijoje, Bahreine, Jungtiniuose Arabų Emyratuose ir net Etiopijoje.

Vadovavo klubinėms ir nacionalinėms komandoms. Dirbo futbolo trenerio darbą, fizinio pasirengimo treneriu.

2016 m. atvyko į Lietuvą. Vadovavo FC Stumbras. Su šiuo klubu LFF taurės finale 2017 m. nugalėjo FK Žalgiris ir iškovojo šalies futbolo taurę. 2018 m. ir vėl iškopė į finalą, bet 2017-ųjų sėkmės pakartoti nebepavyko. 

Išrinktas mėnesio treneriu (2018-ųjų birželio mėnesio).

2019 m. vasario mėn. pranešta, kad FC Stumbras naują sezoną pasitinka su nauju treneriu. Jį pakeitė iki tol klube asistentu dirbęs João Luís Martins.

## Pasiekimai

### Komandiniai
**[[FC Stumbras]]**
* LFF taurės laimėtojas: 2017
* LFF taurės finalininkas: 2018
* Supertaurės finalininkas: 2018

## Nuorodos
* (fcstumbras.lt)
* (transfermarkt.com)
* (footballdatabase.eu)
* (calciozz.it)
* (it.soccerway.com)

## Išnašos
Ribandaras

**Ribandaras** (, ) – miestas vakarų Indijoje, šiaurinėje Goa valstijos dalyje, Mandovės upės estuarijos atskirtas nuo Panadžio.

## Istorija
Miestas su ilga istorija. Iš pradžių teritorija priklausė įvairioms vietinėms dinastijoms. O vėliau šiuos kraštus užėmė portugalai ir įkūrė Goa provinciją.

Nuo XVI amžiaus buvo Portugalijos kolonija.

Indijai kartu su kitomis Goa valdomis atiteko 1961 metais.

## Asmenys
*  Mariano Jerónimo Barreto, futbolo treneris.

## Galerija

File:Goa Mandovi Bridge view from Ribandar.JPG|Mandovi tiltas
File:Goa Ribandar Church 4.jpg|Ramos šventykla
File:Goa Ribandar Church 1.JPG|Sirijos ortodoksų bažnyčia
File:Church of Our Lady of Help Ribandar 10-25-2008 5-45-15 PM.JPG|Bažnyčia
File:Chapel of Our Lady of Remedies Ribandar 10-25-2008 5-50-00 PM.JPG|Bažnyčia
File:Goa Ribandar Church 5.jpg|Bažnyčia


## Nuorodos
* Falling Rain Genomics, Inc – Ribandar
Kibu Vicuña

**Chosė Antonijus Vikunija Očandorena (Kibu Vikunija)** (g. 1971 m. lapkričio 20 d. San Sebastianas) – Ispanijos futbolo specialistas, futbolo treneris. Buvęs FK Trakai vyr. treneris (2018 m.)

## Biografija

Gimė San Sebastiane, Ispanijoje.

Dirbo futbolo trenerio darbą. 2007 m. atvyko į Lenkiją. Šioje šalyje buvo įvairių futbolo klubų vyr. trenerių asistentu.

### FK Trakai
FK Trakai pasikvietė dirbti vyr. treneriu ir nuo 2018 m. birželio 19 d. komandai vadovavo „Kibu“.

Jau po dviejų savaičių darbo jo laukė kovos Europos lygos turnyre. jame buvo nugalėti Cefn Druids AFC, Pavlodaro „Irtyš“ ir po labai atkaklios ir nuožmios kovos nusileista Belgrado „Partizan“. A lygos pirmenybėse komanda stabilizavo žaidimą. Kovojo dėl trečios pozicijos su FC Stumbras.

### Wisła Płock
2018 m. spalio 11 d. Trakų klubas paskelbė, kad Kibu išvyko į Lenkiją. Naujasis klubas Wisła Płock SSA tuo metu buvo patekęs į žaidybinę duobę ir ieškojo naujo stratego. Gerai lenkams pažįstamas Kibu gavo darbo pasiūlymą..

### Mohun Bagan
2019 m. persikėlė į Indiją ir tapo Mohun Bagan AC vyr. treneriu. (Sudaryta vienerių metų sutartis.)

### Kerala Blasters
2020 m. balandžio 22 d. Vicuña tapo naujuoju Kerala Blasters vyr. treneriu. Deja, sezonas buvo nevykęs, nes komanda iškovojo vos tris pergales per 18 susitikimų. Blasters ir trenerio keliai išsiskyrė. 2021 m. vasario 17 d. jis paliko klubą, likus dar dviems rungtynėms iki sezono pabaigos.

### ŁKS Łódź
2021 m. birželio 21 d. persikėlė į Lenkiją ir tapo ŁKS Łódź strategu. 2022 m. kovo 7 d., praėjus dviems savaitėms po žiemos pertraukos, paskelbta, kad treneris palieka ekipą, kuri tuo metu buvo Pirmos lygos devintoje vietoje.

### Diamond Harbour FC
2022 m. išvyko į Indiją, tapo Diamond Harbour vyr. treneriu.

## Išnašos

## Nuorodos
* lakibuteka.com svetainė 
* Transfermarkt svetainė
Vladimir Čeburin

**Vladimiras Čeburinas** (g. 1965 m. liepos 7 d. Karagandoje) – Kazachstano futbolo treneris.

## Biografija
2012 m. atvyko į Lietuvą. Su FK Kruoja tapo šalies vicečempionu. Po sezono grįžo į gimtinę.

2016 m. jį pakvietė Marijampolės „Sūduva“. 2017 m. su klubu tapo A lygos čempionu.

2018 m. pradžioje iškovojo Supertaurę, 5:0 sutriuškino FC Stumbras. 2018 m. pab. pakartotinai tapo A lygos čempionu.

2018 m. lapkričio 26 d. pranešta, kad treneris lieka dar metams.

2019 m. pradžioje ekipa iškovojo Supertaurę, vasarą LFF taurę, metų pabaigoje tapo A lygos čempionais, t. y. 2019 m. treneris su komanda laimėjo visus titulus Lietuvoje. 2019 m. gruodžio gruodžio 22 d. pranešta, kad sutartis su treneriu nepratęsta dėl asmeninių priežasčių.

2021 m. sausio pradžioje grįžo į Lietuvą, su Vilniaus „Žalgiriu“ pasirašė sutartį iki sezono pabaigos. 2021 m. Žalgiris tapo čempionais. 2021 m. gruodžio 15 d. sutartis pratęsta ir 2022 m. A lyga sezonui. 2024 m. gruodžio 23 d. tapo žinoma, kad sutartis pratęsta.

2025 m. rugpjūčio 31 d. oficialiai paskelbta, kad Čeburinas palieka „Žalgirio“ klubą.

2026 m. vasario mėn. tapo žinoma, kad Vladimiras Čeburinas treniruos Kazachstano U-21 jaunimo rinktinę.

## Pasiekimai

### Komandiniai
**Šahter Ķaraǵandy**
* Bronza: 2009
* Taurės finalininkai: 2009

**Okžetpes**
* Sidabras: 2011

**Kruoja**
* Vicečempionas: 2014

**Sūduva**
* Čempionas: 2017, 2018, 2019
* LFF taurė: 2019
* Bronza: 2016
* Supertaurė: 2018, 2019

; su FK Žalgiris
* **[[A lyga]]**
: čempionas: 2021, 2022, 2024
* **[[LFF taurė]]**
: nugalėtojas: 2021, 2022 m.
: Supertaurė: 2023, 2025 m.

### Asmeniniai
; su FK Žalgiris
* Geriausias 2021 m. birželio mėn. treneris.
* Geriausias 2021 m. spalio mėn. treneris.
* Geriausias 2022 m. birželio mėn. treneris.
* Geriausias 2022 m. rugsėjo mėn. treneris.
* Geriausias 2024 m. balandžio mėn. treneris.
* Geriausias 2024 m. birželio mėn. treneris.
* Geriausias 2024 m. rugsėjo mėn. treneris.
* Geriausias 2025 m. liepos–rugpjūčio mėn. A lygos treneris;

## Šaltiniai

## Nuorodos
* Transfermarkt
Felipe Ribeiro

**Felipė Alvešas Ribeiro (Felipe Ribeiro)** (g. 1975 m. gegužės 4 d. ) – Portugalijos futbolo specialistas, futbolo treneris. 2018 m. nuo sezono pradžios vadovavo FK Jonava ekipai.

## Biografija

Karjerą pradėjo 1997 m., kai vadovavo jaunimų lygų komandoms.

Dirbo įvairiuose futbolo klubuose trenerio asistentu.

Pirmą kartą vyr. treneriu tapo 2010 m. Jo vadovaujama Matozinjoso „Leça“ žaidė trečioje pagal pajėgumą Portugalijos lygoje.

2013-2014 m. sezone treniravo Sercedo „Serzedo” ekipą. 

Vėliau prisijungė prie Gimarainso „V. Guimarães” ekipos trenerių štabo. šis klubas dalyvavo elito diviziono kovose, o Felipe buvo vyr. trenerio asistentu.

Vėliau F. Ribeiro perėjo į Pasos De Fereiros „Paços de Ferreira”. (Asistentu dirbo.)

Į Jonavą atvyko 2018 m. sausio 11 d. Prieš sezoną FK Jonava skelbė ambicingus tikslus, užsiminta, kad kovos dėl medalių, buvo sukviesti žinomi žaidėjai. Tačiau 2018-ųjų A lygos sezonas buvo nesėkmingas. Galiausiai, 2018 m. gegužės 15 d. pasiekė žinia, kad komandą palieka vyr. treneris. Tuo metu FK Jonava turnyro lentelėje buvo paskutinėje vietoje.

2019 m. pradžioje pradėjo dirbti Merelinense FC. Vasarą paliko klubą.

## Nuorodos
* Transfermarkt 
* zerozero.pt

## Išnašos
Liša

**Liša** () – miestas šiaurės Portugalijoje, į pietryčius nuo Felgeirašo.

## Istorija
Miestas nuo 1995 m. rugpjūčio 30 d.

Miestiečiai užsiima smulkia prekyba.

## Sportas
* FC da Lixa (futbolas).

## Asmenybės
* Leonardo Coimbra (1883–1936), filosofas, profesorius ir politikas,
* Felipe Ribeiro. Buvęs FK Jonava treneris (2018 m.), gimęs miestelyje.

## Šaltiniai

## Nuorodos
* Cidade da Lixa 
* Cidade de Lixa
Romanas Jakobsonas

**Romanas Jakobsonas** (*Роман Осипович Якобсон*, 1896 m. spalio 23 d. – 1982 m. liepos 18 d.) – Rusijos ir Jungtinių Amerikos Valstijų filologas, kalbinininkas, literatūrologas, vienas iš struktūralizmo ir semiotikos pradininkų.

## Biografija

Gimė žydų šeimoje Maskvoje. Mokėsi Lazarevo rytų kalbų institute, 1918 m. baigė Maskvos universiteto filologijos fakultetą (čia studijavo ir lietuvių kalbą). Priklausė Maskvos lingvistiniam būreliui, buvo vienas iš rusų formaliosios mokyklos atstovų. Dėl bolševizmo įsigalėjimo 1921 m. pasitraukė į Čekoslovakiją, kur su bendraminčiais 1926 m. subūrė Prahos lingvistinę mokyklą. 1933–1939 m. Jakobsonas ėjo Brno universiteto rusų filologijos profesoriaus pareigas. Prasidėjus karui pasitraukė į Norvegiją, vėliau į Švediją, o 1941 m. persikėlė į Jungtines Amerikos Valstijas, dėstė Kolumbijos, Harvardo universitetuose, Masačusetso technologijos institute. 1975 m. atsivertė į stačiatikybę. Gyvendamas JAV, Jakobsonas buvo veikiamas Klodo Levi Stroso, Franco Boaso idėjų, vėliau pats padarė didelę įtaką Noamui Chomskiui.

## Veikla

Romanas Jakobsonas pagrindė distinktyvių požymių ir kalbos universalijų teorijas, binariškumo principą, sukūrė lingvistinę poetiką. Fonemą laikė distinktyvių požymių sankaupa. Fonologines opozicijas apibrėžė akustiniais kriterijais. Fonologijos tyrinėjimuose naudojo eksperimentinę fonetiką. Morfologijoje nagrinėjo rusų kalbos veiksmažodžius ir linksnių sistemą, morfologinėms kategorijoms taikė binariškumo principą. Kalboje skyrė sąmoningą ir neįsisąmonintą lygmenis. Tyrinėjo kalbos evoliucijos vidinę logiką, kalbos tipologijos problemas, kalbos stilius, nepilnų kalbinių sistemų būtinus ir atsitiktinius požymius, sistemos sinchroninių ir diachroninių pokyčių santykį. Tyrinėjo literatūros, tautosakos, mitologijos problemas.

### 6 komunikacijų funkcijos
Romanas Jakobsonas išskyrė 6 komunikacijų funkcijas, kurios susijusios su komunikacijos procesu. Viena iš jų visada yra dominuojanti.
# referentinė (: kontekstinė informacija)
# estetinė/poetinė (: savirefleksija)
# emocinė (: saviraiška)
# konatyvinė (: šauksmininkas ar liepiamoji nuosaka adresatui)
# fatinė (: tikrinama, kaip veikia kanalai)
# metalingvistinė (: tikrinama, kaip veikia kodai)

## Bibliografija

Svarbiausi veikalai:
* Vaikų kalba, afazija ir bendrieji garsų dėsniai (*Kindersprache, Aphasie und allgemeine Lautgesetze*, 1941 m.)
* Kalbos pagrindai (*Fundamentals of Language*, su kitais, 1956 m.)
* Lingvistika ir poetika (*Linguistics and Poetics*, 1960 m.)
* Kalbos problemos (*Problèmes du langage*, 1966 m.)

## Šaltiniai
Nikolajus Trubeckojus

**Nikolajus Trubeckojus** (*Николай Сергеевич Трубецкой*, 1890 m. balandžio 16 d. – 1938 m. birželio 25 d.) – rusų kalbininkas, literatūrologas, etnologas. Vienas iš euroazijizmo ideologų ir struktūrinės kalbotyros pradininkų.

## Biografija

Gimė iš Gediminaičių dinastijos kilusioje didikų Trubeckojų šeimoje. 1908–1913 m. mokėsi Maskvos universitete, buvo išvykęs į Leipcigo universitetą, kur klausėsi žymaus kalbininko Augusto Leskyno paskaitų. Pradžioje dėstė Maskvos universitete, vėliau traukdamasis nuo bolševizmo kėlėsi į Rostovą prie Dono, Sofiją, o 1922 m. tapo Vienos universiteto profesoriumi. 1926 m. kartu su bendraminčiais dalyvavo Prahos lingvistinės mokyklos veikloje. Nuo 1930 m. – Austrijos MA narys. 1938 m. Nikolajus Trubeckojus pateko į gestapo akiratį, buvo tardomas, daug jo darbų sunaikinta. Mirė patyręs širdies smūgį.

## Veikla

Nikolajus Trubeckojus daugiausia tyrė slavų, abchazų ir adygėjų, finougrų kalbas ir tautosaką. Sukūrė fonologijos teoriją, kuriai įtakos turėjo Jano Bodoueno de Kurtenė ir Ferdinando de Sosiūro kalbotyros idėjos, išdėstė morfologijos principus ir uždavinius.

Iškeldamas euroazijizmo idealą, Nikolajus Trubeckojus atsiribojo tiek nuo šovinizmo, tiek nuo kosmopolitizmo kaip kraštutinumų ir pasisakė už autonomines kultūrines bendrijas ir jų tarpusavio bendradarbiavimą. Trubeckojus atmetė Kijevo Rusios kaip Rusijos pagrindo svarbą, o pabrėžė Čingischano imperijos įtaką Rusijos savipratai. Kaip euroazijinės etikos pradus Trubeckojus iškėlė aristokratiją, hierarchiją, heroizmą, fatalizmą, religinės įvairovės pakantumą ir supriešino juos su turtinės gerovės bei uolaus darbo svarba Europos visuomenėje. Rusijos imperijos iškilimą Trubeckojus laikė Mongolijos imperijos tąsa. XX a. 4-ajame dešimtmetyje Nikolajus Trubeckojus savo euroazijizmo idėjas jau vertino kritiškai.

## Bibliografija
Svarbiausi veikalai:
* Europa ir žmonija (*Европа и человечество*, 1920 m., vokiškai 1922 m.)
* Čingischano palikimas (*Наследие Чингисхана*, 1926 m.)
* Apie rusų savimonės problemas (*К проблеме русского самосознания*, 1927 m.)
* Polabų kalbos studijos (*Polabische Studien*, 1929 m.)
* Rusų kalbos morfologinė sistema (*Das morphonologische System der russischen Sprache*, 1934 m.)
* Fonologijos pagrindai (*Grundzüge der Phonologie*, išleista 1939 m.)
* Senosios bažnytinės slavų kalbos gramatika (*Altkirchenslavische Grammatik*, išleista 1954 m.)
* Trys filologinės studijos (*Three philological studies*, išleista 1963 m.)
* Dostojevskis kaip menininkas (*Dostoevskij als Künstler*, išleista 1964 m.)

Parašė veikalų apie Levo Tolstojaus kūrybą, rusų literatūros žanrų raidą.

## Šaltiniai
Anatolijus Šelestas

**Anatolijus Šelestas** (g. 1955 m. sausio 6 d. Oleksandrijoje) – FK Atlantas vyr. treneris.

## Biografija
Žaidėjo karjerą pradėjo Kropivnyckio „Zirkoje“. O atsiradus galimybei išvykti į Europą, jis persikėlė į Vokietiją.

Baigęs žaidėjo karjerą ėmėsi trenerio darbo.

2018 m. birželio viduryje FK Atlantas savo feisbuko paskyroje išplatino žinią apie naują komandos vyr. trenerį. Juo tapo Antolijus Šelestas. Tiesa, jau po savaitės pasirodė pranešimas, kad treneris atleistas. Per tą laiką komanda nespėjo sužaisti nei vienų oficialių rungtynių. Prie komandos vairo vėl grįžo Algimantas Briaunys. Rugpjūčio mėnesį Anatolijus ir vėl tapo FK Atlantas strategu. Per tą laiką komanda iškovojo du taškus. Lygiosios su FK Jonava ir FK Palanga.

## Nuorodos
* Play off 
* alyga.lt rezultatai

## Išnašos
Edward Evan Evans-Pritchard

**Edvardas Evanas Evansas‑Pričardas** (*Edward Evan Evans-Pritchard*, 1902 m. rugsėjo 21 d. – 1973 m. rugsėjo 11 d.) – Jungtinės Karalystės sociologijos antropologas, struktūrinio funkcionalizmo atstovas.

## Biografija

Mokėsi Vinčesterio, Ekseterio kolegijose, Londono ekonomikos mokykloje, kur jam dėstė Bronislavas Malinovskis ir Čarlis Seligmanas. 1926–1932 m. atliko stebėjimus Sudane, vėliau dirbo Kairo universitete. Grįžęs į Oksfordą bendradarbiavo su Alfredu Redklifu-Braunu, Mejeriu Fortsu. Antrojo pasaulinio karo metais tarnavo Etiopijoje, Sudane, Libijoje, Sirijoje, sukėlė anuakų sukilimą prieš italus. 1946–1970 m. Evansas‑Pričardas dėstė Oksfordo universitete; 1946 m. tapo profesoriumi. 1971 m. įšventintas į serus.

## Veikla

Edvardas Evanas Evansas‑Pričardas tyrė Afrikos tautų kultūras. 1920–1930 m. tyrė azandžių ir nuerų tautas (Pietų Sudanas), gentinės visuomenės struktūrą, istoriją ir religiją.

Evansas-Pričardas pabrėžė, kad mąstymas ir tikėjimas nėra abstraktūs atskiri nuo kasdienių konkrečių įvykių procesai, o neatskiriama tų įvykių dalis. Su Mejeriu Fortsu sudarė pirmąją politinės antropologijos knygą, kurioje pirmą kartą pateiktas visuomenių kaip politinių sistemų antropologinis įvardijimas ir suskirstymas į egalitarines, segmentarias-korporatyvines bei valstybines. Evansas-Pričardas manė, kad religija neišauga iš socialinės struktūros ir nėra jos apribota (kaip teigė Emilis Diurkheimas), o yra būdas, padedantis žmonėms aiškintis tarpusavyje tikrovės, kurioje gyvena, slėpinius. Jo teigimu žmonių elgesys, negali būti griežtai išaiškintas, jis
turėtų būti suprastas kaip tikėjimų ir racionalumo pasireiškimas. Jis pabrėžė eminę ir etinę antropologo veiklos svarbą – suprasti tiriamą kultūrą per jos simbolius, sąvokas, bet pristatyti jas visuotinėmis sąvokomis. Evansas-Pričardas teigė, jog visuomenes reikia studijuoti kaip moralines, o ne kaip gamtines sistemas ir siekti pažinti jų konfigūracijas/modelius (*patterns*), o ne dėsnius. Kultūros tyrinėjimą lygino su kalbotyra – tik pašalietis specialistas gali nustatyti kalbos struktūras, kurių jos vartotojas įžvelgti negali.

Evanso-Pričardo darbai pradėjo naują – modernios antropologijos etapą britų antropologijoje. Jo pasekėjai, struktūralistinės teorijos šalininkai – Edmundas Ličas, Meri Daglas ir iš dalies Viktoras Terneris.

## Bibliografija

Svarbiausi veikalai:
* Azandžių burtai, pranašystės ir magija (*Witchcraft, Oracles and Magic among the Azende*, 1937 m.)
* Nuerai (*The Nuer*, 1940 m.)
* Afrikos politinės sistemos (*African Political Systems*, 1940 m.)
* Socialinė antropologija: praeitis ir dabartis (*Social Anthropology: Past and Present*, 1950 m.)
* Giminystė ir santuoka tarp nuerų (*Kinship and Marriage among Nuer*, 1951 m.)
* Nuerų religija (*Nuer Religion*, 1956 m.)
* Esė apie socialinę antropologiją (*Essays in Social Anthropology*, 1962 m.)
* Pirmykščių religijų teorijos (*Theories of Primitive Religion*, 1965 m.)

## Šaltiniai